**הסכם הצטרפות לשירותי סליקה ותשלומים באמצעות Tranzila Express עבור בית עסק קצה**

לכבוד,   
חברת פאיימי בע"מ ועבור חברות כרטיסי האשראי וחברות הסליקה איתן מתקשרת פאיימי לטובת יישום הסכם זה ובינהן, חברת כרטיסי האשראי "מסטרקארד" ו-"ויזה" ו/או אמריקאן אקספרס ו/או דיינרס קלאב להלן, כל אחת לחוד – "**חברת כרטיסי אשראי"**). וחברות הסליקה ישראכרט בע"מ, כרטיסי אשראי לישראל בע"מ, לאומי קארד (מקס) בע"מ (להלן, כל אחת לחוד "**חברת הסליקה**").

**הגדרות ומונחים:**

**בתי עסק/מוכרים –** בתי עסק המאוגדים במדינת ישראל בלבד, אשר משתמשים בפלטפורמת התשלומים של פאיימי, ישירות או על בסיס פלטפורמה אחרת המשתמשת בשירותי התשלומים של פאיימי,לצורך ניהול וביצוע עסקאות בכרטיסי חיוב, או עסקאות תשלום באמצעי תשלום אלטרנטיביים. (להלן ביחד ולחוד: "**בית עסק"**).

**לקוח קצה / לקוחות קצה –** הלקוח/ות של בית עסק/מוכר.

**פלטפורמה –** הגוף/ממשק העבודה דרכו התחבר בית העסק לשירותי פאיימי, אשר באמצעותה בית העסק מקבל את שירותי הסליקה/תשלומים של פאיימי.

**שירות/עסקאות סליקה/תשלומים –** שירות המאפשר ביצוע חיובים בגין עסקאות בכרטיסי חיוב (חיוב מיידי, אשראי וכיו"ב), של בעלי כרטיס, או ביצוע עסקאות תשלום באמצעי תשלום אלטרנטיביים (הכוללים בין היתר אך לא רק, תשלומים באמצעות ארנק אלקטרוני, תשלום במזומן, העברה בנקאית, שיק, או כל אמצעי תשלום אחר המקובל על הקונה והמוכר).

**שירותי ערך מוסף –** שירותים או מוצרים נוספים שפאיימי מציעה כחלק מהצעת הערך שלה, ישירות או דרך פלטפורמת העבודה של בית העסק, ובית העסק יכול לבחור לצרפם לחבילת השירותים שנרכשה מפאיימי.

**עלות השירות –** עמלות ועלויות אשר פאיימי רשאית לקזז ישירות מהעסקאות המבוצעות ע"י בית העסק או בדרך אחרת, באמצעות מערכת פאיימי ישירות, או דרך הפלטפורמה, בגין השירותים שפאיימי מספקת לבית העסק. בין עלויות אלה יכולות להיות גם עלויות שיגבו מבית העסק קצה עבור הפלטפורמה.

**תנאי שימוש** -תנאי השימוש פאיימי המתעדכנים מעת לעת ומופיעים במערכת האונבורדינג או בלינק

**כללי**

1. אנו החתומים מטה, מורשי החתימה או הבעלים של בית העסק כהגדרתו, מבקשים לקבל את השירותים המתוארים בהסכם זה, בהתאם לתנאים המפורטים בהסכם זה, המסופקים באמצעות חברת **פאיימי בע"מ (להלן: "פאיימי" ו/או "PayMe")**.
2. ידוע לנו, כי חברת פאיימי רשאית לפי שיקול דעתה הבלעדי, לאשר את בקשתנו זו או לא לאשרה כלל או לאשר את בקשתנו בחלקה או בתנאים מגבילים כלשהם, לכל תקופת מתן השירותים של החברה מתוקף הסכם זה.
3. השירות המסופק ע"י פאיימי הינו שירות סליקה ותשלומים כהגדרתו, ושירותי ערך מוסף כהגדרתם, הבאים לשרת בתי עסק ישירות או באמצעות פלטפורמות ו-marketplaces באמצעותם בתי העסק מקבלים את פתרון התשלומים.
4. בית העסק מאשר בזאת, כי הפרטים שנמסרו לפאיימי, במסגרת בקשת הצטרפות זו ו/או במסגרת תהליכי ההקמה של בית העסק במערכות החברה, הינם נכונים ומדויקים.

**הצהרות והתחייבויות בית העסק**

1. אנו מצהירים מאשרים ומתחייבים כדלקמן:
   * כי לא קיימת מבחינתנו כל מניעה, בין משפטית ובין אחרת, להתקשרותנו בהסכם זה ולקיום התחייבויותינו על פיו, וכי ביצוע התחייבויותינו על פי ההסכם אינו תלוי באישורו של צד ג' כלשהו ואינו עומד בניגוד או בסתירה לפסק דין, לצו או להוראה של בית משפט, לחוזה או הסכם כלשהו שבית העסק צד לו, למסמכי היסוד שלו, או לכל התחייבות אחרת שלו, בין מכוח הסכם (בעל פה, בהתנהגות או בכתב) ובין מכוח הדין או מכוח תקנת הציבור.
   * כי נתקבלו כל האישורים, הרישיונות, ההסכמות וההיתרים הנדרשים, ככל שנדרשים, ובוצעו כל ההליכים הנדרשים, לרבות במוסדות המוסמכים, רשויות שלטוניות או כל גוף אחר, לשם התקשרותנו בהסכם זה וביצוע התחייבויותינו על פיו, וכי החותמים הם המוסמכים לחתום בשמו על הסכם זה, וכי הסכם זה מחייב את בית העסק לכל דבר ועניין.
   * בית העסק אינו פועל ולא יפעל במהלך תקופת הסכם זה בתחומים אסורים בשירות כגון התחומים הבאים: הימורים אסורים, משחקי פרימדה, פורנוגרפיה, פרסומי תועבה, הסתה, גזענות ואלימות, מכירת אלכוהול, טבק סמים ותרופות (בכלל זה "סם מרפא", "רעל" ו "תכשיר" כהגדרתם בפקודת הרוקחים (נוסח חדש), התשמ"א-1981) שלא בהתאם לדין. וכן אנו מתחייבים כי פעילותינו העסקיות הינן חוקיות ואינן מפרות הסכם כלשהו ו/או הוראה ו/או צו ו/או דין כלשהו ואינן נוגדות את תקנת הציבור, ומתחייבים שלא לבצע פעולות לא חוקיות ו/או אסורות ו/או למכור מוצרים מזויפים ו/או המהווים מעשה מרמה ו/או הונאה ו/או הפרת זכויות של צד שלישי כלשהו (בכלל זה אינו מהווה הפרה של זכויות קניין רוחני ו/או סודות מסחריים ו/או זכויות יוצרים).

* + ידוע לבית העסק כי לפאיימי אין כל אחריות ו/או חובה באשר לתשלומי המס הנדרשים מבית העסק לרשויות המס. בית העסק הינו האחראי הבלעדי להעברת תשלומים לרשויות המס כדין (לרבות אך לא רק תשלומי מס של בית עסק הקצה ו/או ניכוי מס במקור) ולנכות מס מכל סכום המגיע לבית עסק הקצה אם, ככל שניכויו נדרש עפ"י דין. בכל מקרה בו תופנה כלפי פאיימי כל טענה ו/או דרישה מכל מן וסוג שהוא בעניין זה על ידי כל אשויות המס ו/או בית עסק קצה ו/או מי מטעמם ו/או כל צד שלישי אחר (בין במישירין ובין בעקיפין), בית העסק יפצה וישפה את פאיימי, בכל סכום שתידרש להוציא ובגין כל הנזקים וההוצאות שייגרמו או עלולים להיגרם לפאיימי במישרין ו/או בעקיפין לרבות בגין כל אבדן, חבות, הפסד, נזק, עלות, תשלום או הוצאה שיגרמו לה (מכל סוג שהוא לרבות שכ"ט עורכי דין) ופאיימי תהא רשאית לקזזו מכל סכום המגיע לבית העסק מאת פאיימי כאמור בהוראות פרק השיפוי שלהלן.
  + כי בית העסק מקיים ויקיים מדיניות של מסחר הוגן כלפי לקוחותיו. ופועל בהתאם להוראות כל דין החל עליו בכלל זה על פי הוראות חוק הגנת הצרכן תשמ"א-1981.
  + כי לפאיימי הזכות להגביל, לשנות או להפסיק, לתקופה קצובה או לצמיתות, את השירותים הניתנים במסגרת הסכם זה, כולם או חלקם, במקרה של הפרה של תנאי הסכם זה או התחייבויותיו של בית העסק במסגרת הסכם זה. לבית העסק לא תהיה הזכות לכל טענה ו/או דרישה ו/או תביעה מכל מן וסוג שהוא כלפי פאיימי, עקב הפסקת השירות.
  + כי ידוע שלבית העסק עשויה להיקבע תקרת סליקה למחזור מצטבר של סליקה ו/או תשלומים, שנעשו בתקופה מסוימת, או באופן קבוע. וזאת בהתאם לשיקול דעתה הבלעדי של פאיימי בהתאם להערכתה את פעילות בית העסק ו/או עפ"י שיקולים אחרים ו/או הוראות רגולטוריות או הוראות אחרות המחייבות את פאיימי.
  + ספרי פאיימי וחשבונותיה יהיו נאמנים על בית העסק וישמשו כראייה קבילה לכאורה בדבר חיובים, זיכויים, עמלות והוצאות, סכומי ריבית, ריבית פיגורים, ריבית מרבית, וכל יתר הפרטים הנובעים מהסכם זה ו/או תנאי השימוש. העתק מחשבונות פאיימי חתומים על ידה יתקבל כראיה קבילה לכאורה על אמיתות החשבון בפני כל בית משפט, משרד הוצל"פ, פקיד ציבורי, נושא משרה רשמית או אדם ו/או גוף ו/או מוסד כלשהו.
  + להציג לפאיימי, מעת לעת לפי דרישתה, כל מסמך או מידע הנוגעים למצבו הכספי, התפעולי או העסקי של בית העסק, הרלוונטיים לפעילות בית העסק על מערכות פאיימי.

**הגבלת אחריות**

1. פאיימי לא תשא בכל אחריות כלפי בית העסק בגין גביית עמלות או תשלומים אחרים, עבור הפלטפורמה באמצעותה התחבר בית העסק לשירותי התשלומים של פאיימי, או בגין עיכוב זיכויים לבית העסק בהתאם לבקשת הפלטפורמה מפאיימי. ככל שיעלו טענות מצד בית העסק בגין גבייה שנעשתה באמצעות פאיימי עבור הפלטפורמה, בית העסק יפנה טענה ו/או תביעה ו/או דרישה זו ישירות לפלטפורמה.
2. פאיימי לא תישא בכל אחריות בגין טיב, איכות, מועד האספקה או רמת המוצרים המסופקים ע"י בית העסק ללקוחותיו.
3. פאיימי אינה צד להסכם של בית העסק מול הפלטפורמה ולא תהיה אחראית, בשום צורה ואופן, כלפי בית העסק ו/או לקוחות קצה של בית העסק ו/או כלפי כל צד שלישי אחר, למעשיו ו/או מחדליו של מפעיל ו/או בעל הפלטפורמה באמצעותה התחבר בית העסק למערכות פאיימי.
4. פאיימי לא תישא בכל אחריות כלפי בית העסק, בקשר מעשים ו/או מחדלים ו/או כשלים של צדדים שלישיים לרבות אך לא רק, כשלי שירות של בנקים ו/או המערכת הבנקאית ו/או חברות וסולקי כרטיסי חיוב, ספקיות תקשורת וכדומה.

**שיפוי, עיכבון , שעבוד וקיזוז**

1. מוסכם כי זכות בית העסק לקבלת נכס פיננסי המגיע ו/או שיגיע לו תהא כפופה ומותנת בקיום כל התחייבויות בית העסק כלפיי פאיימי על פי הסכם זה. וכי לפאיימי זכות עיכוב ו/או קיזוז חובות של בית העסק לפאיימי מהנכסים הפיננסיים המגיעים לבית העסק מפאיימי, גם אם החוב והנכס הפיננסי נמצאים בחשבונות שונים של בית העסק במערכות פאיימי.
2. בנוסף, פאיימי רשאית לעכב זיכויי נכס פיננסי שיגיעו לבית העסק או לחילופין שלא לספק את שירותי הסליקה (בין היתר באמצעות שלא לזכות את בית העסק, ובמקרה שכבר זוכה, לחייבו או לקזז את הסכום מסכומים המגיעים ו/או שיגיעו לבית העסק) במקרים בהם: (1) קיים חשש בדבר שימוש שלא כשורה ו/או תוך מרמה ו/או הונאה ו/או זדון (2) קיימת מניעה על פי הסכם ו/או דין ו/או צו ו/או הוראה (3) קיים חשש סביר לפגם בפעולותיו של בית העסק (4) קיים חשש שפאיימי תהא חשופה לנזקים ו/או קנסות ו/או חיובים בקשר עם שירותיה לבית העסק (בין באופן ישיר ובין באופן עקיף).
3. מובהר למען הסר ספק, כי הפעלתה של זכות הקיזוז או העיכוב תעשה רק ביחס לכספים המגיעים לבית העסק. ותופעל באמצעות מתן הודעה לבית העסק בסמוך לאחר הפעלתה.
4. בית העסק מתחייב לפצות ולשפות את פאיימי, בכל סכום שתידרש להוציא ובגין כל הנזקים וההוצאות שייגרמו או עלולים להיגרם לפאיימי במישרין ו/או בעקיפין, בגין הפרת חובות ו/או התחייבויות בית העסק על פי הסכם זה. וכן בגין כל שימוש לרעה בשירותיה של פאיימי ו/או פגיעה בזכויותיה הקנייניות ו/או בגין כל תביעה ו/או דרישה שתוגש נגד פאיימי בקשר לשימוש של בית העסק בשירותיה של פאיימי (בין במישרין ובין בעקיפין). ופאיימי תהא רשאית לקזז סכומים אלה מכל סכום המגיע לבית העסק מאת פאיימי.

**עלות השירות**

1. תעריפי עמלות סליקה ועלויות שוטפות**:**

|  |  |
| --- | --- |
| סעיף | עלות |
| עמלת סליקה עסקאות ₪ בכרטיסים שהונפקו בישראל - מותגים ישראכרט/מסטרקארד/ויזה | על פי ההסכם מול אינטרספייס |
| עמלת סליקה עסקאות ₪ בכרטיסים שהונפקו בישראל - מותגים אמק"ס/דיינרס | על פי ההסכם מול אינטרספייס |
| עמלת סליקה בגין תשלום בארנקים אלקטרוניים על בסיס כרטיס אשראי | על פי ההסכם מול אינטרספייס |
| עמלת סליקה בגין תשלום בארנקים אלקטרוניים- תשלום מיתרת ארנק | על פי ההסכם מול אינטרספייס |
| תוספת בגין עסקאות תשלומים/עסקאות במסמך חסר | על פי ההסכם מול אינטרספייס |
| עמלה קבועה לעסקה | על פי ההסכם מול אינטרספייס |
| עלות חודשית קבועה | על פי ההסכם מול אינטרספייס |
| עמלת סליקה כרטיסים שהונפקו בחו"ל- מותגים מסטרקארד וויזה | על פי ההסכם מול אינטרספייס |
| עמלת סליקה כרטיסים שהונפקו בחו"ל- מותגי אמק"ס/דיינרס | על פי ההסכם מול אינטרספייס |
| עמלת קבועה לעסקה בכרטיסים שהונפקו בחו"ל | על פי ההסכם מול אינטרספייס |
| עלות הקמת משתמש במערכת | על פי ההסכם מול אינטרספייס |
| עלות חיתום בויזה כא"ל | על פי ההסכם מול אינטרספייס |
| תוספת בגין זיכוי מהיר (7 ימי עסקים מקליטת העסקה) | על פי ההסכם מול אינטרספייס |
| עמלת ניכיון לעסקת תשלומים (החל מהתשלום השני) | על פי ההסכם מול אינטרספייס |
| התאמות אשראי - הצגת פירוט עסקאות המרכיבות משיכה לחשבון הבנק (משיכה שבוצעה או עתידית) | על פי ההסכם מול אינטרספייס |

**תנאים נוספים: יש למלא את השדות האפורים בצורה הקלדה**

|  |  |
| --- | --- |
| סעיף | בחר ב X את הרצוי |
| מועדי זיכוי כרטיסים ישראלים | |
| חודשי- כל 9 לחודש בגין כלל התנועות (עסקאות, ביטולים, חיובים) שהופשרו בחודש הקודם |  |
| מהיר- זיכוי יומי, בגין כלל התנועות (עסקאות, ביטולים, חיובים) 7 ימי עסקים אחרי התנועה |  |
| צורת זיכוי מבוקשת | |
| ניכיון שוברי אשראי- העברת סכום העסקה המלא במועד הזיכוי הקרוב, גם בעסקאות תשלומים |  |
| ללא ניכיון- העברת עסקאות בתשלומים חודש בחודשו על פי כמות התשלומים |  |
| כרטיסים שהונפקו בחו"ל/עסקאות מט"ח | |
| מעוניין לאפשר עסקאות בכרטיסים שהונפקו בחו"ל בש"ח בלבד |  |
| מעוניין לאפשר עסקאות בכרטיסים שהונפקו בחו"ל בש"ח ובמט"ח |  |
| לא מעוניין לאפשר עסקאות בכרטיסים שהונפקו בחו"ל |  |
| מועדי זיכוי כרטיסים שהונפקו בחו"ל | |
| חודשי- כל 9 לחודש בגין כלל התנועות (עסקאות, ביטולים, חיובים) שהופשרו בחודש הקודם |  |
| תוך 30 ימים – זיכוי יומי של כלל התנועות (עסקאות, ביטולים, חיובים) שבוצעו לפני 30 יום |  |

**שירותים נוספים ודגשים**

1. כל הסכומים בהסכם זה אינם כוללים מע"מ, ויתווסף אליהם מע"מ כחוק.
2. פאיימי תנכה את עמלותיה ובהן עמלות סליקה, ניכיון וכל עמלה נוספת שנגבית מבית העסק מהתשלומים שיועברו לבית העסק, במידה ומסיבה כלשהי לא ניתן לקזז את עלות השירות מסכומי העסקאות, או שנוצר חוב מסיבה אחרת בחשבון בית העסק במערכת פאיימי, תגבה פאיימי את העלויות הנותרות או את כיסוי החוב, באמצעות חיוב כרטיס האשראי של בית העסק או אמצעי חיוב אחר של בית העסק אשר יימצא ברשותה.
3. כברירת מחדל חיוב בגין עלויות שלא ניתן לקזז מסכומי העסקאות שעברו במערכת, ייגבו ב 27 לחודש באמצעות כרטיס אשראי של בית העסק. חתימה על הסכם זה היא הסכמת בית העסק כי אמצעי התשלום שנתן לפאיימי ישמשו אותה לגביית עלויות השירות או חובות בית העסק במערכות פאיימי.
4. שירותי ערך מוסף (אשר חלקם מופיעים בטבלה לעיל), כדוגמת ניכיון, מקדמות, התאמות אשראי, חשבוניות ואחרים,   
   ניתן יהיה לקבל בתשלום כתוספת לעמלת הסליקה, או כחיוב נפרד מבית העסק.
5. יובהר כי זיכוי בית העסק עבור עסקה במסגרת זיכוי מהיר ו/או ניכיון יתאפשרו אך ורק לאחר מועד מסירת המוצר בצורה שלמה ומוחלטת למחזיק הכרטיס. פאיימי, לפי שיקול דעתה הבלעדי עשויה לוותר על קיומו של תנאי זה.
6. בכל מקרה שבו נעשית הכחשת עסקה ו/או בירור עסקה ע"י לקוח הקצה מול מנפיק הכרטיס שלו, בהקשר עסקה שעברה דרך פאיימי, פאיימי תגבה עמלת טיפול לבירור הסוגייה, בסך35 ₪, במקרה של כרטיס ישראלי, ו-22$ במקרה של כרטיס שהונפק בחו"ל.
7. למען הסר ספק, פאיימי אינה ולא תהיה אחראית ו/או צד לכל מקרה של ביטול עסקה ו/או הכחשת עסקה ו/או בירור ו/או חילוקי דעות מכל סיבה שהיא בין בית העסק לבין לקוחותיו, או לבין כל צד שלישי אחר, ופאיימי לא תישא בכל אחריות או נזק אשר ייגרמו לאחד מהצדדים או ללקוחותיהם, בגין מקרים אלה.
8. לבית העסק קצה תינתן ארכה של 7 ימי עסקים להמציא הוכחות לביצוע העסקה ע"י לקוח הקצה, מסמכים אלו יועברו לחברת הסליקה ומשם למנפיק הכרטיס של לקוח הקצה. למנפיק שמור שיקול הדעת האם לבטל או להשאיר את ההכחשה ואין פאיימי מפעילה כל שיקול דעת או השפעה על סטטוס העסקה במקרים אלה. פאיימי תיישם את החלטת המנפיק ככל שהמידע על החלטה זו יגיע לפאיימי מחברת הסליקה בערוצי התקשורת הממוכנים עם חברות הסליקה, ו/או את הוראות הדין הרלוונטיות ככל שחלות ו/או הוראות רשות מוסמכת ו/או הארגונים הבינלאומיים.
9. עבור בתי עסק קצה המעוניינים בשירותי זיכוי מהיר וניכיון, פאיימי תבחן ותאשר בהתאם לשיקול דעתה הבלעדי את אישור שירותים אלה לבתי העסק אשר יעמדו בתנאים ובדרישות של פאיימי לשירותים אלו.
10. בית עסק שיאושר לו לבקשתו שירות זיכוי מהיר או ניכיון, יחתום על הסכם נפרד מול פאיימי בגין שירותים אלה להלן "הסכם מתן שירותי ניכיון שוברי אשראי", טרם הפעלת השירותים בחשבון בית העסק.
11. אישור ועמידה בתנאי השימוש בשירות פאיימי הינה הכרחית לצורך תחילת השימוש במערכת פאיימי. פאיימי לא תאפשר ביצוע עסקה באמצעות מערכת פאיימי, למי שלא יאשר מראש את תנאי השימוש או לא ינהג לפי תנאי השימוש בכל שלב בשימוש במערכת. בית העסק מצהיר בזאת כי קרא והסכים לכל תנאי השימוש של פאיימי.
12. תנאי השימוש המלאים של פאיימי מפורסמים בקישור [זה](https://ng.paymeservice.com/docs/terms-and-conditions).

**שונות**

1. בהתאם להוראות הסכם בית העסק ועל פי שיקול דעתה של פאיימי, היה ופעילות בית העסק ו/או סיומה של הפעילות ע"י מי המצדדים מצריכה ו/או תצריך העמדת בטוחות, על בית העסק להמציא בטוחות על פי דרישת פאיימי, אשר יהיו תנאי להמשך הפעילות על מערכת פאיימי.
2. כברירת מחדל פאיימי אינה מאפשרת סליקת כרטיסי אשראי זרים, (כרטיסים שהונפקו בחו"ל). דרישה לסליקת כרטיסים שהונפקו בחו"ל, תיבחן פרטנית ע"י פאיימי ברמת בית עסק קצה.
3. כברירת מחדל, בעסקאות שבוצעו בכרטיסים שהונפקו בישראל ב-₪ , בית העסק קצה יזוכה באופן אוטומטי כל 9 לחודש בגין התנועות (עסקאות, זיכויים, חיובים וכיו"ב) של החודש הקודם.
4. כברירת מחדל, ועבור בית עסק שעסקאות אלה אושרו עבורו, בעסקאות שבוצעו בכרטיסים זרים ו/או במט"ח, בית העסק קצה יזוכה באופן אוטומטי כל 9 לחודש לאחר החודש העוקב לחודש הפשרת העסקה בגין התנועות (עסקאות, זיכויים, חיובים וכיו"ב) של החודש הקודם, או 30 יום לאחר ביצוע העסקה.
5. פאיימי תהיה רשאית, לפי שיקול דעתה, לשנות מעת לעת את תנאי השימוש כולם או חלקם, והשינוי ייכנס לתוקף תוך 7 ימים מיום הפרסום באתר פאיימי (או בכל מועד אחר כמתחייב על פי דין) המשך שימוש בשירותיה של פאיימי לאחר מתן הודעה כאמור, יהווה הצהרה והסכמה על כי בית העסק קיבל על עצמו את התנאים המעודכנים וכי הוא מסתלק מכל טענה ו/או דרישה כלפי פאיימי בקשר עם שינוי/תוספת להסכם וכי פאיימי לא תישא בכל אחריות לכל הפסד ו/או נזק שייגרם לבית העסק כתוצאה משינוי ו/או התוספת לתנאי השימוש כאמור.
6. באחריות בית העסק לבדוק ולהתעדכן, מעת לעת, בתנאי השימוש (ניתן לצפות בתנאים המעודכנים מעת לעת באתר החברה של פאיימי. מבלי לגרוע מאחריות בית העסק כאמור בסעיף זה פאיימי רשאיית אך לא חייבת לשלוח הודעה בדבר שינויים כאמור.
7. הסכם זה וקיומו על-ידי הצדדים ייקבע, כפוף לחוקיה של מדינת ישראל ויפורש ויוסדר על-פי חוקי מדינת ישראל. לבתי המשפט המוסמכים בתל-אביב, ולהם בלבד, תהא סמכות שיפוט בלעדית בכל סכסוך בקשר להסכם זה. לרבות טענות ו/או דרישות שמקורן בחו"ל ו/או נוגעות לחוקי מדינות זרות ו/או החוק הבינלאומי.
8. הצדדים מצהירים בזאת כי קראו הסכם זה בעיון, הבינו היטב את תוכנו ואת התחייבויותיהם על פי ההסכם, ואת מלוא המשמעויות של כל האמור בהסכם, והם מקבלים על עצמם ללא סייג את כל התחייבויותיהם המפורטות בהסכם.
9. פאיימי תהא רשאית להסב ו/או להמחות זכויותיה ו/או התחייבויותיה (כולן או חלקן) מכח הסכם זה, לכל צד שלישי אחר ומבלי להיזקק להסכמת בית העסק (לרבות אך לא רק במסגרת מיזוג פאיימי או רכישתה על ידי חברה אחרת. ולהעביר כל מידע ו/או מאגר מידע שברשותו לרבות אך לא רק המידע והפרטים שנמסרו לה על ידי בית העסק ו/או כל פרט או מידע אחר שיידרש על ידי הנמחה.
10. הסכם זה ייכנס לתוקף עם חתימתו על ידי הצדדים. כל צד יכול להביא לסיום ההסכם מכל סיבה (for convenience) עם מתן הודעה מוקדמת בכתב של 21 יום. במקרה של סיום ההסכם, בית העסק יסלק את חובותיו כלפי פאיימי תוך 30 יום ממתן ההתראה.

**פרטי בית העסק**

שם העסק: \_\_\_\_\_\_\_\_ ע.מ/ח.פ: \_\_\_\_\_\_\_\_\_ כתובת: \_\_\_\_\_\_\_\_\_\_\_\_\_

טלפון: \_\_\_\_\_\_\_\_\_\_\_ דוא"ל: \_\_\_\_\_\_\_\_\_ איש קשר: \_\_\_\_\_\_\_\_\_\_\_

אני/ו הח"מ מסכים לתנאי השימוש, להסכם בית העסק ולתנאי בקשה זו ויראו בסימון X להלן לאישור הדברים.